Diari Oficial de la Generalitat Valenciana


Sumari del DOGV 9710, del 24-10-2023 (2023/10352)

RESOLUCIÓ de 12 d'octubre de 2023, de la presidenta de Turisme Comunitat Valenciana, de concessió d'una beca classe «H» per cobertura d'una vacant per a la realització de pràctiques professionals durant l'exercici 2023 en matèria de turisme en les dependències de l'entitat pública esmentada.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9710

Data del DOGV
:   24-10-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/10399


Data del document
:   12-10-2023

Organisme emissor
:   Turisme Comunitat Valenciana

Tipus de document
:   Resolució

Correcció d'errades

Anàlisi jurídica

 Descriptors 

:   * Turisme Comunitat Valenciana
    * ajuda pública

RESOLUCIÓ de 12 d'octubre de 2023, de la presidenta de Turisme Comunitat Valenciana, de concessió d'una beca classe «H» per cobertura d'una vacant per a la realització de pràctiques professionals durant l'exercici 2023 en matèria de turisme en les dependències de l'entitat pública esmentada. [2023/10255]  
Antecedents de fet  
Primer. Mitjançant la Resolució de concessió de data 10 de novembre de 2022, del president de Turisme Comunitat Valenciana, per a la realització, durant l'exercici 2023, de pràctiques professionals en matèria de turisme en dependències de l'esmentada entitat pública (beques classe E, H i classe I) es van designar els becaris i becàries corresponents a la convocatòria realitzada l'octubre de 2020, i al mateix temps es van constituir les respectives borses de reserva amb les persones que havien obtingut major puntuació en la fase de valoració de sol·licituds.  
  
Segon. La renúncia, en data 1 de setembre de 2023, a una beca de classe H per una de les persones beneficiàries ha comportat la seua acceptació, mitjançant la Resolució de data 20 de setembre de 2023, de la presidenta de Turisme, així com l'activació de la borsa de reserva de les beques classe H, borses regulades conforme a l'article 18 del Decret 20/2017, de 24 de novembre, del president de la Generalitat, pel qual s'estableixen les bases reguladores per a la concessió de beques per a la realització de pràctiques professionals en matèria de turisme; així mateix, en aquest article s'estableix el procediment a seguir per a la concessió d'una nova beca d'aquesta modalitat, beca a atorgar a favor de la persona que resulta beneficiària sobre la base de l'ordre de prelació establit en la corresponent borsa de reserva.  
Tercer. La comissió avaluadora, reunida en data 27 de setembre de 2023, va contactar amb la primera persona de la borsa de reserva de l'annex II, beques classe H, de l'esmentada Resolució de concessió de data 7 de febrer de 2023, Alexandra Boluda Sendra, qui va renunciar a la beca; el procés va culminar amb la disposició a això per part d'Eduardo Santacreu Bartual, amb DNI \*\*\*0346\*\*, que es trobava en la segona posició de l'esmentada borsa de reserva.   
Sobre la base d'això ha pres el següent acord: «Sol·licitar al president de Turisme Comunitat Valenciana la resolució de l'acceptació d'Eduardo Santacreu Bartual (amb DNI \*\*\*0346\*\*) com a beneficiari d'una beca classe H en matèria de turisme per a la realització de pràctiques professionals en les dependències centrals de Turisme Comunitat Valenciana, amb efectes de 15 d'octubre de 2023 fins a 31 de desembre de 2023».  
Quart. Amb data 10 d'octubre de 2023 la comissió avaluadora ha emés proposta de concessió a favor d'Eduardo Santacreu Bartual (amb DNI \*\*\*0346\*\*) d'una beca de classe H per a la realització de pràctiques professionals en dependències de Turisme Comunitat Valenciana, beca amb una duració temporal de dos mesos i mig; el període de gaudi d'aquesta beca s'iniciarà el 15 d'octubre i finalitzarà en data 31 de desembre de 2023, tot això sense detriment de la seua possible pròrroga, per 12 mesos addicionals, això últim supeditat a l'existència de crèdit pressupostari suficient a aquest efecte en l'exercici 2024.  
  
Fonaments jurídics  
Primer. La competència per a elevar proposta al president de Turisme Comunitat Valenciana per a la resolució del procediment correspon a les comissions avaluadores de cada classe de beca, d'acord amb el que disposa l'article 9.5 del Decret 20/2017, de 24 de novembre, del president de la Generalitat, pel qual s'estableixen les bases reguladores per a la concessió de beques professionals en matèria de turisme.  
  
Segon. La competència per a resoldre aquest procediment correspon al president de Turisme Comunitat Valenciana, d'acord amb el que disposa l'article 10.4 del Decret 20/2017, de 24 de novembre, del president de la Generalitat, pel qual s'estableixen les bases reguladores per a la concessió de beques professionals en matèria de turisme.  
  
Tercer. En la tramitació d'aquest procediment s'ha respectat el que es disposa en l'esmentat Decret 20/2017, de 24 de novembre, i el que s'estableix en la Resolució de 26 d'octubre de 2020, del president de Turisme Comunitat Valenciana, per la qual es van convocar quatre beques per a la realització de pràctiques professionals en matèria de turisme en dependències pròpies (tres de classe E, dues de classe H i tres de classe I).  
Quart. La present resolució recull els punts assenyalats en l'article 11.1 del referit decret aprovatori de les bases reguladores, i indica, així mateix, la data d'inici del període de duració de les beques, segons allò que s'ha fixat en l'article 14.1 de les mateixes bases.  
Conforme a l'assenyalat en l'esmentat article 11.1 de les bases reguladores, aquesta resolució de concessió es publicarà en el Diari Oficial de la Generalitat Valenciana, publicació que tindrà els efectes de notificació a les persones interessades, d'acord amb el que es disposa en la legislació bàsica de procediment administratiu comú, i s'inserirà la informació corresponent en la seu electrònica o portal institucional de la Generalitat en internet, https: //www.gva.es, així com en la pàgina web de Turisme Comunitat Valenciana www.turisme.gva.es  
  
Vistos els antecedents de fet assenyalats i els fonaments jurídics indicats i altres de general i pertinent aplicació, resolc:  
  
Primer  
Concedir a favor d'Eduardo Santacreu Bartual (amb DNI \*\*\*0346\*\*) una beca de classe H per a la realització de pràctiques professionals en dependències de Turisme Comunitat Valenciana, amb una duració temporal de dos mesos i mig; el període de gaudi d'aquesta s'iniciarà el 15 d'octubre i finalitzarà en data 31 de desembre de 2023, tot això sense detriment de la seua possible pròrroga, per 12 mesos addicionals, això últim supeditat a l'existència de crèdit pressupostari suficient a aquest efecte en l'exercici 2024.  
  
Segon  
Publicar aquesta resolució en el Diari Oficial de la Generalitat Valenciana, conforme a l'assenyalat en l'article 11.1 de les bases reguladores, publicació que farà efecte de notificació a les persones interessades, d'acord amb el que es disposa en la legislació bàsica de procediment administratiu comú, i s'inserirà la informació corresponent en la seu electrònica o portal institucional de la Generalitat en internet, https: //www.gva.es, així com en la pàgina web de Turisme Comunitat Valenciana, www.turisme.gva.es  
  
Contra aquesta resolució, que posa fi a la via administrativa, podrà interposar-se un recurs de reposició davant el mateix òrgan que dicta aquest acte, en el termini d'un mes comptat des de l'endemà de la publicació, de conformitat amb el que es preveu en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé un recurs contenciós administratiu davant els jutjats contenciosos administratius de València, en el termini de dos mesos comptats des de l'endemà de la publicació, de conformitat amb el que s'estableix en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que s'utilitze qualsevol altra via que es considere oportuna.  
  
València, 12 d'octubre de 2023.- La presidenta de Turisme Comunitat Valenciana: Nuria Montes de Diego.